
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 240 

17 Οκτωβρίου 2001 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 357 

Οργανισμός Κεντρικής Υπηρεσίας των Περιφερειακών 
Συστημάτων Υγείας (Πε.Σ.Υ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 20 του Ν. 2503/1997 "Διοίκηση, οργάνω¬ 
ση, στελέχωσητης Περιφέρειας, ρύθμιση θεμάτωνγιατην 
τοπική αυτοδιοίκηση και άλλες διατάξεις" (ΦΕΚ 107 Α') 

β) των άρθρων 77, 79, 84, του Νόμου 2683/1999 "Κύρω¬ 
ση του Κώδικα Κατάστασης Δημοσίων Πολιτικών Διοικη¬ 
τικών Υπαλλήλων και Υπαλλήλων Ν.Π.Δ.Δ. και άλλες δια¬ 
τάξεις" (ΦΕΚ 19 Α'). 

γ) των άρθρων 1,2,3,4 και 15 του Νόμου 2889/01 "Βελ¬ 
τίωση και εκσυγχρονισμός του Εθνικού Συστήματος Υγεί¬ 
ας" (ΦΕΚ 37 Α'). 

δ) του άρθρου 29Ατου Ν. 1558/85 "Κυβέρνηση και Κυ¬ 
βερνητικά όργανα» (ΦΕΚ 137 Α'), όπως προστέθηκε με το 
άρθρο 27του Ν. 2081/92 (ΦΕΚ 154 Α') και αντικαταστάθη- 
κε με το άρθρο 1 παρ. 2 του Ν. 2469/97 (ΦΕΚ 30 Α') και το 
γεγονός ότι από τις διατάξεις του παρόντος δεν προκα- 
λείται επιπλέον δαπάνη σε βάρος του Κρατικού Προϋπο¬ 
λογισμού. 

2. Την αριθμ. ΔΙΔΚ/Φ1/2/11187/12.5.2000 απόφαση 
ανάθεσης αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης (ΦΕΚ 
630 Β'). 

3. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων στους Υφυπουργούς Οικονομι¬ 
κών (ΦΕΚ 571 Β'). 

4. Την με αριθμ. 569/2001/6.9.2001 γνωμοδότηση του 
Συμβουλίου της Επικράτειας με πρόταση των Υφυπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και του Υπουργού Υγείας και Πρόνοιας, 
αποφασίζουμε: 

ΚΕΦΑΛΑΙΟ Α' 

ΑΠΟΣΤΟΛΗ - ΔΙΑΡΘΡΩΣΗ των Πε.Σ.Υ 
Άρθρο 1 

ΣΚΟΠΟΣ - ΓΕΝΙΚΗ ΑΠΟΣΤΟΛΗ των Πε.Σ.Υ 

Κάθε Περιφερειακό Σύστημα Υγείας (Πε.Σ.Υ), που έχει 


ιδρυθεί με τις διατάξεις του Ν. 2889/2001 "Βελτίωση και 
εκσυγχρονισμός του Εθνικού Συστήματος Υγείας" (ΦΕΚ 
37 Α') ως νομικό πρόσωπο δημοσίου δικαίου, έχει ως α¬ 
ποστολή: 

1. Τη δημιουργία ολοκληρωμένων συστημάτων παρο¬ 
χής υπηρεσιών υγείας στο επίπεδο της Περιφέρειάςτου, 
που θα εγγυώνται μια πλήρη δέσμη υπηρεσιών υγείας υ¬ 
ψηλής ποιότητας, από την πρωτοβάθμια και νοσοκομεια¬ 
κή περίθαλψη μέχρι τη μετανοσοκομειακή φροντίδα, την 
αποκατάσταση και την κατ’ οίκον νοσηλεία, καθώς και την 
πρόληψη των ασθενειών και την προστασία της υγείας. 

2. Το συντονισμό των δράσεων και πολιτικών παροχής 
υπηρεσιών υγείας στο επίπεδο της Περιφέρειάς του και 
τη διασφάλιση της αποτελεσματικής οργάνωσης και διοί¬ 
κησης όλωντων μονάδων υγείας του εθνικού συστήματος 
υγείας (Ε.Σ.Υ) που ανήκουν στην αρμοδιότητά του, με 
στόχο την υψηλότερη δυνατή λειτουργική και οικονομική 
αποδοτικότητα. 

3. Την ενημέρωση του κοινωνικού συνόλου της Περιφέ- 
ρειάς του για την πρόληψη των ασθενειών και τη προστα¬ 
σία της υγείας. 

4. Τη διαρκή αξιολόγηση και έλεγχο της αποδοτικότη- 
τας και αποτελεσματικότητας των υπηρεσιών υγείας της 
Περιφέρειάς του και τη συλλογή όλων των απαραίτητων 
στοιχείων. 

Άρθρο 2 

ΕΠΩΝΥΜΙΑ - ΕΔΡΑ - ΕΠΟΠΤΕΙΑ Πε.Σ.Υ 
(ΑΡΘΡΟ 1 Ν. 2889/2001) 

Κάθε Πε.Σ.Υ φέρει την επωνυμία "Περιφερειακό Σύστη¬ 
μα Υγείας", που συμπληρώνεται από το όνομα της οικείας 
Περιφέρειας στην οποία έχει ιδρυθεί. 

Έδρα έχει την πόλη όπου εδρεύει η Διοικητική Περιφέ¬ 
ρεια, με τις ειδικές εξαιρέσεις που προβλέπονται στο άρ¬ 
θρο 1 του Ν. 2889/2001. Εποπτεύεται και ελέγχεται από 
τον Υπουργό Υγείας και Πρόνοιας. 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 3 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ του Πε.Σ.Υ 

Το Πε.Σ.Υ περιλαμβάνει την Κεντρική Υπηρεσία και τις 
Αποκεντρωμένες Υπηρεσίες. 

Α. Διάρθρωση Κεντρικής Υπηρεσίας 
Η Κεντρική Υπηρεσία του Πε.Σ.Υ αποτελεί Γενική Διεύ¬ 
θυνση η οποία διαρθρώνεται σε Διευθύνσεις, Αυτοτελή 
Τμήματα και Γραφεία, ως εξής: 

α. Διεύθυνση Προγραμματισμού και Ανάπτυξης Πολιτι¬ 
κών Παροχής Υπηρεσιών Υγείας (Δ1). 
β. Διεύθυνση Οργάνωσης και Διοικητικής Υποστήριξης (Δ2). 
γ. Διεύθυνση Ανάπτυξης Ανθρώπινου Δυναμικού Μονά¬ 
δων Παροχής Υπηρεσιών Υγείας (Δ3). 
δ. Αυτοτελές Τμήμα Διοίκησης (Τ4). 
ε. Το Γραφείο Προέδρου (Γ5). 
στ. Το Νομικό Γ ραφείο (Γ6). 

Β. Αποκεντρωμένες Υπηρεσίες 

Αποκεντρωμένες Υπηρεσίες του Πε.Σ.Υ αποτελούν ό¬ 
λες οι Νοσοκομειακές Μονάδες, καθώς και τα Κέντρα Υ¬ 
γείας μετά Περιφερειακά τους Ιατρεία, που ανήκουν στο 
ΕΣΥ και βρίσκονται και λειτουργούν στη χωρική αρμοδιό¬ 
τητα του Πε.Σ.Υ. Οι μονάδες αυτές λειτουργούν ως απο¬ 
κεντρωμένες και ανεξάρτητες υπηρεσιακές μονάδες του 
Πε.Σ.Υ. με διοικητική και οικονομική αυτοτέλεια, οργανώ¬ 
νονται δε και λειτουργούν όπως ορίζουν οι διατάξεις του 
άρθρου 1 παρ. 4 του Ν. 2889/01. 

Άρθρο 4 

ΑΡΜΟΔΙΟΤΗΤΕΣ ΓΕΝΙΚΗΣ ΔΙΕΥΘΥΝΣΗΣ 

Η Γ ενική Διεύθυνση που έχει συσταθεί σε κάθε Πε.Σ.Υ 
με το άρθρο 3 παρ. 1 του Ν. 2889/2001, συντονίζει τη δρά¬ 
ση των υπηρεσιακών μονάδων από τις οποίες συγκροτεί¬ 
ται, με σκοπό τη μεθοδικότερη, ουσιωδέστερη και αποτε¬ 
λεσματικότερη εκτέλεση του έργου τους. 

Ο Πρόεδρος του Πε.Σ.Υ., ως προϊστάμενος της Γενικής 
Διεύθυνσης έχει τις αρμοδιότητες που προβλέπονται από 
τις διατάξεις της παρ. 5 του άρθρου 2 του Ν. 2889/01 και 
τις λοιπές διατάξεις του Νόμου αυτού, καθώς και από άλ¬ 
λες ειδικές ή γενικές διατάξεις. 

Ο Αναπληρωτής Γενικός Διευθυντής είναι αρμόδιος για 
τα θέματα Πρωτοβάθμιας Φροντίδας Υγείας, αναπληρώ¬ 
νει τον Πρόεδρο στη Διοίκηση της Γενικής Διεύθυνσης, α¬ 
σκεί τις αρμοδιότητες που ο Πρόεδρος του εκχωρεί με α¬ 
ποφάσεις του και υπογράφει, με εντολή του, διάφορα υ¬ 
πηρεσιακά έγγραφα. 

Άρθρο 5 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΗΣ 
ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ ΠΟΛΙΤΙΚΩΝ 
ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ (Δ1) 

Τη Διεύθυνση (Δ1) συγκροτούντο παρακάτω τμήματα: 
α. Τμήμα Περιφερειακού Χάρτη Υγείας και Πρόνοιας, 
β. Τμήμα Βελτίωσης και Ελέγχου Ποιότητας, 
γ. Τμήμα Έρευνας και Ανάπτυξης. 

Αρμοδιότητα της Διεύθυνσης Δ1, είναι ο σχεδιασμός 
των πολιτικών παροχής υπηρεσιών υγείας και πρόνοιας 
στην Περιφέρεια του Πε.Σ.Υ, η οποία κατανέμεται στα 
τμήματα αυτής, ως εξής: 

α. Τμήμα Περιφερειακού Χάρτη Υγείας και Πρόνοιας. 
Το Τμήμα αυτό: 

(1) Καταγράφει και αναλύει τα επιδημιολογικά, κοινω¬ 
νιολογικά και περιβαλλοντικά στοιχεία, καθώς και κάθε 
άλλο στοιχείο απαραίτητο για τη χάραξη της πολιτικής υ¬ 
γείας στην Περιφέρεια. 

(2) Εκπονεί και επικαιροποιεί το Χάρτη Υγείας της Περι¬ 
φέρειας με βάση τα προαναφερόμενα στοιχεία. 


(3) Εκπονείτο Περιφερειακό Σχέδιο Δράσης για την πα¬ 
ροχή υπηρεσιών υγείας, το οποίο εξειδικεύει σε συνερ¬ 
γασία με τα συμβούλια διοίκησης των νοσοκομείων καιτις 
διοικήσεις των κέντρων υγείας. 

(4) Προτείνει, ύστερα από αξιολόγηση, στο Διοικητικό 
Συμβούλιο του Πε.Σ.Υ τη συγχώνευση, μεταφορά ή κα¬ 
τάργηση νοσοκομειακών μονάδων ή τμημάτων αυτών, 
καθώς και τη δημιουργία νέων ή εξειδικευμένων μονά¬ 
δων, με βάση το Χάρτη Υγείας και Πρόνοιας της Περιφέ¬ 
ρειας. 

β. Τμήμα Βελτίωσης και Ελέγχου Ποιότητας. 

Το Τμήμα αυτό καθιερώνει και γνωστοποιεί κριτήρια α¬ 
ξιολόγησης και βελτίωσης των παρεχόμενων από τις μο¬ 
νάδες του Πε.Σ.Υ. υπηρεσιών υγείας και ελέγχει την ε¬ 
φαρμογή τους, σε συνεργασία με το Ινστιτούτο Έρευνας 
και Ελέγχου Ποιότητας των Μονάδων Παροχής Υπηρε¬ 
σιών Υγείας (Ι.Ε.Ε.Π.Υ.Υ.) καιτις συναρμόδιες ελεγκτικές 
αρχές. 

γ. Τμήμα Έρευνας και Ανάπτυξης. 

Το Τμήμα αυτό: 

Διαχειρίζεται κονδύλια ερευνητικών, αναπτυξιακών και 
εκπαιδευτικών προγραμμάτων που προέρχονται από 
χρηματοδότηση αντίστοιχων επιστημονικών προτάσεων 
εργαζομένων στο Ε.Σ.Υ. Η διαχείριση αυτή γίνεται μέσω 
ειδικού Λογαριασμού Κονδυλίων Έρευνας και Ανάπτυξης 
(Ε.Λ.Κ.ΕΑ). 

Προκηρύσσει και χρηματοδοτεί από τα αποθεματικά 
του ΕΛΚΕΑ ερευνητικά ή εκπαιδευτικά προγράμματα που 
είναι απαραίτητα για την ανάπτυξη στόχων υγείας του 
πληθυσμού της Περιφέρειας ή είναι γενικότερου ενδια¬ 
φέροντος και συντονίζονται από το Υπουργείο Υγείας και 
Πρόνοιας. 

Μεριμνά για την εκμετάλλευση των αποτελεσμάτωντων 
ερευνητικών προγραμμάτων και ευρεσιτεχνιών, όπως αυ¬ 
τή καθορίζεται με κοινή απόφαση των Υπουργών Ανάπτυ¬ 
ξης και Υγείας και Πρόνοιας. 

Παρακολουθεί μέσω της Επιτροπής ηθικής και δεοντο¬ 
λογίας τη διενέργεια των ερευνών, ώστε αυτές να ακο¬ 
λουθούν τους διεθνείς κανόνες περί ανθρωπίνων δικαιω¬ 
μάτων βιοηθικής, δεοντολογίας, προστασίας και σεβα¬ 
σμού του περιβάλλοντος, εφαρμογών της βιοτεχνολογίας 
και χρήσεις πειραματόζωων. 

Άρθρο 6 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΗΣ 

ΟΡΓΑΝΩΣΗΣ ΚΑΙ ΔΙΟΙΚΗΤΙΚΗΣ ΥΠΟΣΤΗΡΙΞΗΣ (Δ2) 

Τη Διεύθυνση (Δ2) συγκροτούν τα παρακάτω τμήματα: 

1. Τμήμα Οικονομικής Διαχείρισης Μονάδων Υγείας. 

2. Τμήμα Οργανωτικής Ανάπτυξης Μηχανοργάνωσης 
και Εξοπλισμού. 

3. Τμήμα Προμηθειών. 

Αρμοδιότητα της Διεύθυνσης (Δ2) είναι η υποστήριξη 
των μονάδων παροχής υπηρεσιών υγείας της σε όλες τις 
βασικές διοικητικές και οικονομικές λειτουργίες τους. 

Οι αρμοδιότητες της Διεύθυνσης κατανέμονται στα 
Τμήματά της, ως εξής: 

α. Τμήμα Οικονομικής Διαχείρισης Μονάδων Υγείας. 

Το Τμήμα αυτό: 

(1) Συντάσσειτον προϋπολογισμό της Κεντρικής Υπη¬ 
ρεσίας του Πε.Σ.Υ., παρακολουθεί τη σύνταξη των 
προϋπολογισμών των μονάδων παροχής υπηρεσιών 
υγείας. 

(2) Συντάσσει τον ενιαίο προϋπολογισμό των μονάδων 
Υγείας του Πε.ΕΣ.Υ 

(3) Μεριμνά για τη σύνταξη του ενοποιημένου ισολογι¬ 
σμού. 

(4) Μεριμνά για τον έλεγχο της εκτέλεσης των ανωτέρω 
προϋπολογισμών. 

(5) Μεριμνά για την παρακολούθηση και τη σωστή δια¬ 
χείριση των περιουσιακών στοιχείωντων νοσοκομείων και 
των κέντρων υγείας της Περιφέρειας. 

(6) Μεριμνά για την οικονομική υποστήριξη των μονά¬ 
δων παροχής υπηρεσιών υγείας του Π.ε.Σ.Υ. 

(7) Μεριμνά για την εφαρμογή του διπλογραφικού λογι¬ 
στικού και αναλυτικής λογιστικής και συνεχούς παρακο¬ 
λούθησής τους. 

(8) Μεριμνά για τον οικονομικό έλεγχο και την τήρηση 
στατιστικών στοιχείων σε ενιαία βάση. 

(9) Σε συνεργασία με το τμήμα Περιφερειακού Χάρτη Υ¬ 
γείας εκπονείτο Επιχειρησιακό Σχέδιο. 

β. Τμήμα Οργανωτικής Ανάπτυξης, Μηχανοργάνωσης 
και Εξοπλισμού. 

Το Τμήμα αυτό: 

(1) Μεριμνά για τον εκσυγχρονισμό των οργανωτικών 
και λειτουργικών συστημάτων των μονάδων παροχής υ¬ 
πηρεσιών υγείας της Περιφέρειας και για την υποστήριξη 
αυτών με σύγχρονα συστήματα πληροφορικής και επι¬ 
κοινωνίας. 

γ. Τμήμα Προμηθειών. 

Το Τμήμα αυτό: 

(1) Συγκεντρώνει τα προγράμματα προμηθειώντης Κε¬ 
ντρικής Υπηρεσίας και όλων των αποκεντρωμένων μονά¬ 
δων του Πε.Σ.Υ, αξιολογεί και ελέγχει τις προτάσεις και 
καταρτίζει το σχέδιο του ετήσιου ενιαίου προγράμματος 
προμηθειών του Πε.Σ.Υ, το οποίο εγκρίνεται από το Δ.Σ. 
του Πε.Σ.Υ και ακολούθως υποβάλλεται στο Υπουργείο 
Ανάπτυξης, για την ένταξη στο ενιαίο Πρόγραμμα Προ¬ 
μηθειών, κοινοποιούμενο στο εποπτεύον Υγείας και Πρό¬ 
νοιας. 

(2) Παρακολουθεί και κατευθύνει όλες τις διαδικασίες 
προμηθειών της Κεντρικής Υπηρεσίας και των αποκε¬ 
ντρωμένων μονάδων του Πε.Σ.Υ. 

Άρθρο 7 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΗΣ 

ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ ΜΟΝΑΔΩΝ 
ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ (Δ3) 

Η Διεύθυνση αυτή συγκροτείται από τα εξής τμήματα 
και γραφεία: 

α. Τμήμα Διαχείρισης Ανθρώπινων Πόρων. 

β. Τμήμα Συνεχιζόμενης Εκπαίδευσης και Διεθνών Συ¬ 
νεργασιών. 

Το Τμήμα αυτό συγκροτείται σε δύο (2) Γ ραφεία: 

(βα) Το Γ ραφείο Ιατρικής, Νοσηλευτικής καιΤεχνολογι- 
κής Εκπαίδευσης. 

(ββ) Το Γραφείο Διοικητικής και Οργανωτικής Εκπαί¬ 
δευσης. 

Η Διεύθυνση Δ3 έχει αρμοδιότητα την ανάπτυξη του αν¬ 
θρώπινου δυναμικού, ιατρικού, νοσηλευτικού και διοικη¬ 
τικού . 

Οι αρμοδιότητες των τμημάτων της Διεύθυνσης είναι: 

α. Τ μήμα Διαχείρισης Ανθρωπίνων Πόρων. 

Το Τμήμα αυτό: 

(1) Σχεδιάζει την κάλυψη των αναγκών σε ανθρώπινο 


δυναμικό που έχουν οι μονάδες παροχής υπηρεσιών υ¬ 
γείας. 

(2) Μεριμνά για τις μετακινήσεις, αποσπάσεις, μετατά¬ 
ξεις και αποσπάσεις του αναγκαίου προσωπικού, προς 
κάλυψη δημιουργού μενών αναγκών σε μονάδες υπηρε¬ 
σιών υγείας της Περιφέρειας. 

β. Τμήμα Συνεχιζόμενης Εκπαίδευσης και Διεθνών Συ¬ 
νεργασιών. 

Τα Γ ραφεία του τμήματος αυτού για τους τομείς της αρ- 
μοδιότητάς τους: 

(1) Μελετούν και εισηγούνται μέτρα για την διαμόρφω¬ 
ση της πολιτικής που αναφέρεται στην εκπαίδευση και ε¬ 
πιμόρφωση του ανθρώπινου δυναμικού. 

(2) Μεριμνούν για την κατάρτιση και οργάνωση των 
προγραμμάτων εκπαίδευσης και επιμόρφωσης. 

(3) Φροντίζουν για την εξασφάλιση πόρων, τη διοικητι¬ 
κή υποστήριξη και την παρακολούθηση της υλοποίησης 
των προγραμμάτων αυτών. 

(4) Αξιοποιούν τις δυνατότητες που παρέχει η Ευρω¬ 
παϊκή Ένωση και οι Διεθνείς Οργανισμοί για συνεργασία 
στους τομείς της εκπαίδευσης και επιμόρφωσης του αν¬ 
θρώπινου δυναμικού και μεριμνούν για την ανάπτυξη σχε¬ 
τικής συνεργασίας με άλλες χώρες. 

Άρθρο 8 

ΑΥΤΟΤΕΛΕΣ ΤΜΗΜΑ ΔΙΟΙΚΗΣΗΣ (Τ4) 

1. Το Αυτοτελές Τμήμα Διοίκησης υπάγεται απευθείας 
στο Γ ενικό Διευθυντή και Πρόεδρο του Δ.Σ. 

2. Το Τμήμα αυτό έχει όλες τις αρμοδιότητες διοικητι¬ 
κής και οικονομικής υποστήριξης των υπηρεσιών της κε¬ 
ντρικής υπηρεσίας του Πε.Σ.Υ. Ειδικότερα: 

α. Μεριμνά για όλα τα θέματα υπηρεσιακής κατάστα¬ 
σης του κάθε φύσεως προσωπικού της κεντρικής υπηρε¬ 
σίας του Πε.Σ.Υ, καθώς και για την απόσπαση, διάθεση, 
μετάταξη και μεταφορά υπαλλήλων από τα νοσοκομεία 
και από τις υπηρεσίες των Περιφερειών και των Υπουρ¬ 
γείων στο Πε.Σ.Υ., καταρτίζοντας και τα σχέδια των διοι¬ 
κητικών πράξεων που απαιτούνται κάθε φορά. 

β. Μεριμνά για την κατάρτιση του προϋπολογισμού, ι¬ 
σολογισμού και απολογισμού της κεντρικής υπηρεσίας 
του Πε.Σ.Υ. 

γ. Παρέχει γραμματειακή εξυπηρέτηση στο Δ.Σ. του 
Πε.Σ.Υ, σε ομάδες εργασίας και επιτροπές. 

δ. Καταρτίζει τα σχέδια των εγγράφων, πράξεων, απο¬ 
φάσεων, βεβαιώσεων και πιστοποιητικών που είναι ανα¬ 
γκαία για την άσκηση των αρμοδιοτήτων του Γ ενικού Δι¬ 
ευθυντή - Προέδρου του Πε.Σ.Υ στα ανωτέρω θέματα. 

ε. Παρακολουθεί την πιστή εφαρμογή του ωραρίου ερ¬ 
γασίας του προσωπικού. 

στ. Εισηγείται για τη μεταβίβαση αρμοδιοτήτων του Δ.Σ. 
και του Γ ενικού Διευθυντή - Προέδρου του Πε.Σ.Υ σε άλλα 
όργανα και την παροχή εξουσιοδοτήσεων σε υπηρεσιακά 
όργανα υπογραφής επιταγών, εντολών, πιστοποιητικών, 
βεβαιώσεων και διάφορων εγγράφων και πράξεων. 

ζ. Χειρίζεται όλα τα θέματα πολιτικής σχεδίασης έκτα¬ 
κτης ανάγκης. 

η. Μεριμνά για την εκκαθάριση και τη καταβολή των τα¬ 
κτικών και πρόσθετων αποδοχώντου προσωπικού της κε¬ 
ντρικής υπηρεσίας του Πε.Σ.Υ και διενεργεί τις πάσης φύ¬ 
σεως πληρωμές της κεντρικής υπηρεσίας. 

θ. Τηρείτα προβλεπόμενα λογιστικά βιβλία, στοιχεία και 
λογαριασμούς. 

ι. Μεριμνά για την εκκαθάριση και καταβολή των λει¬ 
τουργικών και λοιπών δαπανών της κεντρικής υπηρεσίας 
του Πε.Σ.Υ. 

ια. Φροντίζει για τη διακίνηση της πάσης φύσεως εισερ¬ 
χόμενης και εξερχόμενης αλληλογραφίας. 

ιβ. Τηρείτο γενικό πρωτόκολλο εισερχόμενης και εξερ¬ 
χόμενης αλληλογραφίας. 

ιγ. Βεβαιώνει την ακρίβεια αντιγράφων και φωτοαντι¬ 
γράφων οποιονδήποτε εγγράφων, καθώς και του γνησίου 
της υπογραφής των πολιτών και του προσωπικού της Κε¬ 
ντρικής Υπηρεσίας του Πε.Σ.Υ. 

ιδ. Μεριμνά για τη στέγαση των υπηρεσιών της Κεντρι¬ 
κής Υπηρεσίας του Πε.Σ.Υ, τη συντήρηση των κτιριακών 
και λοιπών εγκαταστάσεων και του εξοπλισμού τους, κα¬ 
θώς και για την ασφάλεια, καθαριότητα και ευταξία των 
χώρων όπου στεγάζονται οι υπηρεσίες του. 

Άρθρο 9 

ΓΡΑΦΕΙΟ ΠΡΟΕΔΡΟΥ - ΓΕΝΙΚΟΥ ΔΙΕΥΘΥΝΤΗ (Γ5) 

Αρμοδιότητα του Γραφείου Προέδρου είναι η υποβοή¬ 
θηση του έργου του Προέδρου και του Δ.Σ. του Πε.Σ.Υ, η 
συγκέντρωση των αναγκαίων στοιχείων για την ενημέρω¬ 
ση των οργάνων αυτών κατά την άσκηση των καθηκόντων 
τους, το χειρισμό της αλληλογραφίας τους και γενικά της 
επικοινωνίας αυτών με τις υπηρεσίες και το κοινό. 

Άρθρο 10 

ΝΟΜΙΚΟ ΓΡΑΦΕΙΟ (Γ6) 

1. Το Νομικό Γραφείο υπάγεται απευθείας στο Γενικό 
Διευθυντή και Πρόεδρο του Πε.Σ.Υ. 

2. Το Νομικό Γραφείο είναι αρμόδιο για τη νομική καθο¬ 
δήγηση των οργάνων του Πε.Σ.Υ. και τη δικαστική ή εξώ- 
δικη υποστήριξη του Πε.Σ.Υ., καθώς και για την παροχή 
γνωμοδοτήσεων επί θεμάτων που παραπέμπονται σ' αυτό 
από το Διοικητικό Συμβούλιο ή από το Γενικό Διευθυντή - 
Πρόεδρο του Πε.Σ.Υ. 

ΚΕΦΑΛΑΙΟ Γ 

ΚΑΤΗΓΟΡΙΕΣ, ΚΛΑΔΟΙ ΠΡΟΣΩΠΙΚΟΥ 
ΚΑΙ ΚΑΤΑΝΟΜΗ ΘΕΣΕΩΝ 

Άρθρο 11 

ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

1. Οι θέσεις της Κατηγορίας Ειδικών Θέσεων (Ε.Θ.) κά¬ 
θε Πε.Σ.Υ. διαβαθμίζονται ως εξής: 

Μία (1) θέση με βαθμό Ιο, που καταλαμβάνεται από τον 
Πρόεδρο και Γενικό Διευθυντή του Πε.Σ.Υ., με πενταετή 
θητεία. 

Μία (1) θέση με βαθμό 2ο, που καταλαμβάνεται από τον 
Αναπληρωτή Γενικό Διευθυντή του Πε.Σ.Υ., με πενταετή 
θητεία. 

Η θητεία των υπαλλήλων που καταλαμβάνουν τις παρα¬ 
πάνω θέσεις ανανεώνεται με τη διαδικασία που προβλέ- 
πεται από τις διατάξεις του άρθρου 3, παρ. 1 του Ν. 
2889/2001. 

Άρθρο 12 

©ΕΣΕΙΣ ΕΙΔΙΚΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ 
ΚΑΙ ΘΕΣΗ ΔΙΚΗΓΟΡΟΥ 

Σε κάθε Πε.Σ.Υ. υφίστανται τέσσερις (4) θέσεις ειδικού 
επιστημονικού προσωπικού με σχέση εργασίας ιδιωτικού 


δικαίου αορίστου χρόνου, των οποίων οι ειδικότητες κα¬ 
θορίζονται με απόφαση του Υπουργού Υγείας και Πρό¬ 
νοιας (παρ. 13 άρθρο 3 Ν. 2889/2001). 

ΘΕΣΗ ΜΕ ΕΜΜΙΣΘΗ ΕΝΤΟΛΗ 

Σε κάθε Πε.Σ.Υ. υφίσταται μία θέση δικηγόρου παρ’ Αρείω 
Πάγω με πάγια αντιμισθία (περ. η παρ. 14Ατου άρθρου 3 
του Ν. 2889/2001). 

Άρθρο 13 

ΔΙΑΚΡΙΣΗ ΘΕΣΕΩΝ ΜΟΝΙΜΩΝ ΥΠΑΛΛΗΛΩΝ 
ΚΑΤΑ ΚΑΤΗΓΟΡΙΕΣ 

Οι θέσεις των μόνιμων υπαλλήλων του Πε.Σ.Υ. διακρί- 
νονται στις εξής κατηγορίες: 
α. Πανεπιστημιακής Εκπαίδευσης (ΠΕ) 
β. Τεχνολογικής Εκπαίδευσης (ΤΕ) 
γ. Δευτεροβάθμιας Εκπαίδευσης (ΔΕ) 
δ. Υποχρεωτικής Εκπαίδευσης (ΥΕ). 

Άρθρο 14 

ΔΙΑΚΡΙΣΗ ΚΛΑΔΩΝ ΣΤΙΣ ΚΑΤΗΓΟΡΙΕΣ ΘΕΣΕΩΝ 
ΜΟΝΙΜΩΝ ΥΠΑΛΛΗΛΩΝ 

1. Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι: 

α. ΠΕ Οικονομικός (ΠΕΙ) 

β. ΠΕ Κοινωνιολόγων ή Κοινωνικής Διοίκησης (ΠΕ2) 

γ. ΠΕ Διοικητικός - Λογιστικός (ΠΕ3) 

δ. ΠΕ Οργάνωσης και Διοίκησης Επιχειρήσεων (ΠΕ4) 

ε. ΠΕ Πληροφορικής (ΠΕ5) 

στ. ΠΕ Γ ιατρών (ΠΕ6α) 

ζ) ΠΕ Γ ιατρών Ειδικοτήτων( ΠΕ6β) 

η) ΠΕ Οδοντιάτρων (Πε6γ) 

θ) ΠΕ Νοσηλευτικής (ΠΕ6δ) 

ι) ΠΕΦαρμακοποιών(ΠΕδε) 

κ) ΠΕ Στατιστικής (ΠΕ7). 

2. Στην κατηγορία Τεχνολογικής Εκπαίδευσης (ΤΕ) υ¬ 
πάγονται οι εξής κλάδοι: 

α. ΤΕ Διοικητικός Λογιστικός (ΤΕ1) 
β. ΤΕ Πληροφορικής (ΤΕ2) 

γ. ΤΕ Διοίκησης Μονάδων Υγείας και Πρόνοιας (ΤΕ3). 

3. Στην Κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι: 

α. ΔΕ χειριστών Η/Υ (ΔΕΙ) 

β. ΔΕ Τεχνικός (ΔΕ2) ειδικότητας οδηγών οχημάτων. 

4. Στην κατηγορία Υποχρεωτικής Εκπαίδευσης (ΥΕ) υ¬ 
πάγονται οι εξής κλάδοι: 

α. ΥΕ Επιμελητών (ΥΕ1) 

β. ΥΕ Φυλάκων - Νυκτοφυλάκων (ΥΕ2) 

γ. ΥΕ Προσωπικού Καθαριότητας (ΥΕ3). 

ΚΕΦΑΛΑΙΟ Δ' 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟ ΚΑΙ ΤΥΠΙΚΑ 
ΠΡΟΣΟΝΤΑ ΔΙΟΡΙΣΜΟΥ - ΚΑΤΑΝΟΜΗ ΚΑΘΕ 
ΚΛΑΔΟΥ ΣΕ ΒΑΘΜΟΥΣ 

Άρθρο 15 

ΘΕΣΕΙΣ ΕΚΤΟΣ ΒΑΘΜΟΛΟΓΙΚΗΣ ΚΛΙΜΑΚΑΣ 

Σε κάθε Πε.Σ.Υ. τρεις (3) θέσεις μόνιμου προσωπικού εί¬ 
ναι με βαθμό Διευθυντή, κοινές για περισσότερους κλά¬ 
δους, ως εξής: 

α. Μια (1) θέση για τους κλάδους ΠΕΙ, ΠΕ2, ΠΕ3, ΠΕ4, 
ΠΕ6α, ΠΕ6β, ΠΕ6γ, ΠΕ6δ, ΠΕ6ε και ΠΕ7. 
β. Μια (1) θέση για τους κλάδους ΠΕΙ, ΠΕ4, και ΠΕ5. 

γ. Μια (1) για τους κλάδους ΠΕΙ, ΠΕ3, ΠΕ6α, ΠΕ6β, 
ΠΕ6γ, ΠΕ6δ, ΠΕ6ε και ΠΕ7. 

Άρθρο 16 

Διαβάθμιση Θέσεων 

Οι θέσεις του μόνιμου προσωπικού κάθε Πε.Σ.Υ διακρί- 
νονται κατά κλάδους και βαθμούς, ως εξής: 

Α. Κατηγορία Πανεπιστημιακής Εκπαίδευσης (ΠΕ) 

1. Κλάδος ΠΕΙ θέσεις δύο (2), με βαθμούς Δ-Α 

2. Κλάδος ΠΕ2 θέσεις δύο (2), με βαθμούς Δ-Α 

3. Κλάδος ΠΕ3 θέσεις δύο (2), με βαθμούς Δ-Α 

4. Κλάδος ΠΕ4 θέσεις δύο (2), με βαθμούς Δ-Α 

5. Κλάδος ΠΕ5 θέσεις δύο (2), με βαθμούς Δ-Α 

6. Κλάδοι ΠΕ6α, ΠΕ6β, ΠΕ6γ, ΠΕ6δ, ΠΕ6ε θέσεις πέντε 
(5), με βαθμούς Δ-Α, οι οποίες ανήκουν ανά μία στους 
προαναφερόμενους κλάδους. 

7. Κλάδος ΠΕ7 θέση μία (1), με βαθμό Δ-Α. 

Β. Κατηγορία Τεχνολογικής Εκπαίδευσης (ΤΕ) 

1. Κλάδος ΤΕ1, θέσεις τέσσερις (4), με βαθμούς Δ-Α 

2. Κλάδος ΤΕ2, θέσεις τρεις (3), με βαθμούς Δ-Α 

3. Κλάδος ΤΕ3, θέσεις έξι (6), με βαθμούς Δ-Α. 

Γ. Κατηγορία Δευτεροβάθμιας Εκπαίδευσης (ΔΕ) 

1. Κλάδος ΔΕΙ, θέσεις τέσσερις (4), με βαθμούς Δ-Α 

2. Κλάδος ΔΕ2, θέσεις δύο (2), με βαθμούς Δ-Α. 

Δ. Κατηγορία Υποχρεωτικής Εκπαίδευσης (ΥΕ) 

1. Κλάδος ΥΕ1, θέσεις δύο (2), με βαθμούς Ε-Β 

2. Κλάδος ΥΕ2, θέσεις δύο (2), με βαθμούς Ε-Β 

3. Κλάδους ΥΕ3, θέσεις τέσσερις (4), με βαθμούς Ε-Β. 

Άρθρο 17 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού που απαιτούνται για τις θέσεις 
της ΚΑΤΗΓΟΡΙΑΣ ΕΙΔΙΚΩΝ ΘΕΣΕΩΝ, καθορίζονται από 
τις διατάξεις του άρθρου 3, παρ. 1 του Ν. 2889/2001. 

Προσόντα διορισμού που απαιτούνται για τις θέσειςτης 
ΚΑΤΗΓΟΡΙΑΣ ΕΙΔΙΚΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ, 
ορίζονται τα προβλεπόμενα στις διατάξεις του προεδρι¬ 
κού διατάγματος (50/2001 ΦΕΚ39/Α/2001), όπως αυτό ι¬ 
σχύει κάθε φορά για το προσοντολόγιο των υπαλλήλων 
του Δημοσίου, που μπορεί να εξειδικεύονται με την ανα- 
φερόμενη στο άρθρο 12 του παρόντος απόφαση του Υ¬ 
πουργού Υγείας και Πρόνοιας. 

Τα προσόντα διορισμού του υπολοίπου προσωπικού ο¬ 
ρίζονται στις διατάξεις του προεδρικού διατάγματος 
(50/2001 ΦΕΚ 39/Α/2001), όπως αυτό ισχύει κάθε φορά 
για το προσοντολόγιο των υπαλλήλων του Δημοσίου. 

Για τη θέση του δικηγόρου με έμμισθη εντολή απαιτεί¬ 
ται επιπλέον των τυπικών προσόντων και άδεια άσκησης 
του δικηγορικού επαγγέλματος στον Άρειο Πάγο. 

ΚΕΦΑΛΑΙΟ Ε' 

ΠΡΟΪΣΤΑΜΕΝΟΙ - ΚΑΤΑΝΟΜΗ ΘΕΣΕΩΝ 

Άρθρο 18 
Προϊστάμενοι 

1. Των Διευθύνσεων της Κεντρικής Υπηρεσίας του 
Πε.Σ.Υ. προΐστανται υπάλληλοι με βαθμό Διευθυντή ως ε¬ 
ξής: 

α. Της Διεύθυνσης Προγραμματισμού και Ανάπτυξης 
Πολιτικών Παροχής Υπηρεσιών Υγείας (Δ1), υπάλληλοι 
της κατηγορίας ΠΕ των κλάδων: 

α.1. Οικονομικού (ΠΕΙ) 


α.2. Διοικητικού - Λογιστικού (ΠΕ3) 

α.3. Οργάνωσης και Διοίκησης Επιχειρήσεων (ΠΕ4) 

α.4. Γιατρών(ΠΕ6α) 

α.5. Γ ιατρών ειδικοτήτων (ΠΕ6β) 

α.6. Οδοντιάτρων (ΠΕ6γ) 

α.7. Νοσηλευτικής (ΠΕ6δ) 

α.8. Φαρμακοποιών (ΠΕ6ε) 

α.9 Στατιστικής (ΠΕ7) 

α.10 Κοινωνιολογίας ή Κοινωνικής Διοίκησης (ΠΕ2). 
β. Της Διεύθυνσης Οργάνωσης και Διοικητικής Υποστή¬ 
ριξης (Δ2), υπάλληλοιτης κατηγορίας ΠΕτων κλάδων: 
β.1. Οικονομικού (ΠΕΙ) 

β.2. Οργάνωσης και Διοίκησης Επιχειρήσεων (ΠΕ4) 
β.3. Πληροφορικής (ΠΕ5). 

γ. Της Διεύθυνσης Ανάπτυξης Ανθρώπινου Δυναμικού 
Μονάδων Παροχής Υπηρεσιών Υγείας (Δ3) υπάλληλοι 
της κατηγορίας ΠΕτων κλάδων: 
γ.1. Οικονομικού (ΠΕΙ) 
γ.2. Διοικητικού - Λογιστικού (ΠΕ3) 
γ.3. Γιατρών(ΠΕ6α) 
γ.4. Γ ιατρών ειδικοτήτων (ΠΕ6β) 
γ.5. Οδοντιάτρων (ΠΕ6γ) 
γ.6. Νοσηλευτικής (ΠΕ6δ) 
γ.7. Φαρμακοποιών (ΠΕ6ε) 
γ.8. Στατιστικής (ΠΕ7) 

γ.9 Κοινωνιολογίας ή Κοινωνικής Διοίκησης (ΠΕ2). 

2. Των Τμημάτων της Διεύθυνσης Προγραμματισμού 
και Ανάπτυξης Πολιτικών Παροχής Υπηρεσιών Υγείας 
(Δ1) προΐστανται υπάλληλοι των κατηγοριών ΠΕ και ΤΕ 
και ειδικότερα: 

Κατηγορία ΠΕ κλάδοι: 

Οικονομικού (ΠΕΙ) 

Διοικητικού - Λογιστικού (ΠΕ3) 

Κοινωνιολόγων ή Κοινωνικής Διοίκησης (ΠΕ2) 

Γ ιατρών(ΠΕ6α) 

Γ ιατρών ειδικοτήτων (ΠΕ6β) 

Οδοντιάτρων (ΠΕ6γ) 

Νοσηλευτικής (ΠΕ6δ) 

Φαρμακοποιών (ΠΕ6ε) 

Στατιστικής (ΠΕ7) 

- Γ ιατρών και Φαρμακοποιών (ΠΕ6) όλων των ειδικοτήτων 

- Στατιστικής (ΠΕ7) 

Κατηγορία ΤΕ κλάδοι: 

- Πληροφορικής (ΤΕ2) 

- Διοίκησης Μονάδων Υγείας και Πρόνοιας (ΤΕ3) 

3. Των Τμημάτων της Διεύθυνσης Οργάνωσης Διοικητι¬ 
κής Υποστήριξης (Δ2), υπάλληλοι των κατηγοριών Π Ε και 
ΤΕ με βαθμό Α' και ειδικότερα: 

Κατηγορία ΠΕ κλάδοι: 

- Οικονομικού (ΠΕΙ) 

- Διοικητικού - Λογιστικού (ΠΕ3) 

- Οργάνωσης και Διοίκησης Επιχειρήσεων (ΠΕ4) 

- Πληροφορικής (ΠΕ5) 

Κατηγορία ΤΕ κλάδοι: 

- Διοικητικού - Λογιστικού (ΤΕ1) 

- Πληροφορικής (ΤΕ2) 

- Διοίκησης Μονάδων Υγείας και Πρόνοιας (ΤΕ3) 

4. Των Τμημάτων της Διεύθυνσης Ανάπτυξης Ανθρώπι¬ 
νου Δυναμικού Μονάδων Παροχής Υπηρεσιών Υγείας 
(Δ3) προΐστανται υπάλληλοι των κλάδων ΠΕ και ΤΕ και ει¬ 
δικότερα: 

Κατηγορία ΠΕ κλάδοι: 

- Οικονομικού (ΠΕΙ) 

- Διοικητικού - Λογιστικού (ΠΕ3) 

- Οργάνωσης και Διοίκησης Επιχειρήσεων (ΠΕ4) 

- Γιατρών (Π Ε6α) 

- Γ ιατρών ειδικοτήτων (ΠΕ6β) 

- Οδοντιάτρων (ΠΕ6γ) 

- Νοσηλευτικής (ΠΕ6δ) 

- Φαρμακοποιών (ΠΕ6ε) 

- Στατιστικής (ΠΕ7) 

Κατηγορία ΤΕ κλάδοι: 

- Πληροφορικής (ΤΕ2) 

- Διοίκησης Μονάδων Υγείας και Πρόνοιας (ΤΕ3) 

5. Του αυτοτελούς Τμήματος Διοίκησης προΐστανται υ¬ 
πάλληλοι των κατηγοριών ΠΕ και ΤΕ και ειδικότερα : 

Κατηγορία ΠΕ κλάδοι: 

- Οικονομικού (ΠΕΙ) 

- Διοικητικού - Λογιστικού (ΠΕ3) 

- Οργάνωσης και Διοίκησης Επιχειρήσεων (ΠΕ4) 

Κατηγορία ΤΕ κλάδοι: 

- Διοικητικού - Λογιστικού (ΤΕ1) 

- Διοίκησης Μονάδων Υγείας και Πρόνοιας (ΤΕ3) 

Του Γραφείου Προέδρου προΐσταται υπάλληλος των 
κλάδων ΠΕ και ΤΕ και ειδικότερα: 

Κατηγορία ΠΕ κλάδοι: 

- Οικονομικού (ΠΕΙ) 

- Διοικητικού - Λογιστικού (ΠΕ3) 

- Οργάνωσης και Διοίκησης Επιχειρήσεων (ΠΕ4) 

Κατηγορία ΤΕ κλάδοι: 

- Πληροφορικής (ΤΕ2) 

- Διοίκησης Μονάδων Υγείας και Πρόνοιας (ΤΕ3) 

6. Του Νομικού Γ ραφείου προΐσταται ο με πάγια αντιμι¬ 
σθία δικηγόρος. 

Άρθρο 19 

ΣΥΝΘΕΣΗ ΥΠΗΡΕΣΙΑΚΩΝ ΜΟΝΑΔΩΝ 
ΣΕ ΘΕΣΕΙΣ ΠΡΟΣΩΠΙΚΟΥ 

Οι Υπηρεσίες και οι κλάδοι αναφέρονται με τα στοιχεία 
της συντομογραφίας όπως περιγράφεται στα επί μέρους 
άρθρα του οργανισμού. 

Η σύνθεση του προσωπικού κάθε υπηρεσιακής μονά¬ 
δας αποτυπώνεται στο συνημμένο Παράρτημα Σύνθεσης 
Υπηρεσιακών Μονάδων (Π.Σ.Υ.Μ.) και μπορεί να τροπο¬ 
ποιείται, για την αντιμετώπιση αναγκών που προκύπτουν 
κυρίως από την ανάπτυξη νέων δραστηριοτήτων ή την ε¬ 
κτέλεση ειδικών εργασιών της υπηρεσιακής μονάδας, 
σύμφωνα με τις διατάξεις της παρ. 3 του άρθρου 20 του 
Ν. 2503/1997. 

ΚΕΦΑΛΑΙΟ ΣΤ 

ΚΑΘΗΚΟΝΤΑ ΘΕΣΕΩΝ ΕΥΘΥΝΗΣ 
Άρθρο 20 

ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΟΥ ΓΕΝΙΚΗΣ 

ΔΙΕΥΘΥΝΣΗΣ ΚΑΙ ΠΡΟΪΣΤΑΜΕΝΩΝ ΔΙΕΥΘΥΝΣΕΩΝ 
ΚΑΙ ΑΥΤΟΤΕΛΟΥΣ ΤΜΗΜΑΤΟΣ 

1. Τα Γενικά καθήκοντα του Προϊσταμένου της Γενικής 
Διεύθυνσης της Κεντρικής Υπηρεσίας κάθε Πε.Σ.Υ. συνί- 
στανται στα εξής: 

- Στο συντονισμό της λειτουργίας των μονάδων, που λει¬ 
τουργούν υπό την ευθύνη του. 

- Στην εξειδίκευση της ακολουθούμενης πολιτικής στο 
χώρο ευθύνης του και η διατύπωση εναλλακτικών προτά¬ 
σεων και εισηγήσεων στα υπερκείμενα όργανα. 


- Στην εξασφάλιση συνεργασίας και συντονισμού με άλ¬ 
λους φορείς του Δημόσιου τομέα. 

- Στην αξιολόγηση των προϊσταμένων των Διευθύνσεων 
αρμοδιότητάς του κατά τις ισχύουσες διατάξεις. 

- Στην παροχή οδηγιών προς τις Υπηρεσίες και τον Συ¬ 
ντονισμό της δραστηριότητάς τους. 

- Στη λήψη αναγκαίων μέτρων για την εύρυθμη λειτουρ¬ 
γία των Υπηρεσιών αρμοδιότητάς του. 

-Στην άσκηση οποιωνδήποτε άλλων καθηκόντων που α¬ 
νατίθενται. 

2. Τα γενικά καθήκοντα των Προϊσταμένων Διευθύνσε¬ 
ων της Κεντρικής Υπηρεσίας κάθε Πε.Σ.Υ. συνίστανται 
στα εξής: 

α. Άσκηση διευθυντικών καθηκόντων: 

- Λήψη μέτρων για την εξασφάλιση της ομαδικής εργα¬ 
σίας και της αρμονικής συνεργασίας μεταξύ του προσω¬ 
πικού της Διεύθυνσης. 

- Ανάπτυξη πνεύματος αμοιβαίας κατανόησης μεταξύ 
του προσωπικού και τόνωση του ηθικού του. 

- Ενημέρωση των υπαλλήλων για τα σοβαρά θέματα 
που απασχολούν τη Διεύθυνση και τις μεταβολές που συ- 
ντελούνται. 

- Παρακίνηση - ενδυνάμωση των υπαλλήλων με πρό¬ 
σφορους τρόπους και αναγνώριση - επιβράβευση της θε¬ 
τικής συμπεριφοράς και δραστηριότητας. 

-Λήψη έγκαιρων, ακριβών και δυνάμενων να εκτελε- 
στούν αποφάσεων, σε συνεργασία με τους υφισταμένους 
και, μετά τη συλλογή δεδομένων, εκτίμηση εναλλακτικών 
τρόπων δράσης. 

- Ενθάρρυνση στην ανάληψη πρωτοβουλίας και ευθυ¬ 
νών και υποστήριξη των προσπαθειών των υφισταμένων 
κατά την εκτέλεση της εργασίας τους. 

- Αναζήτηση ευθυνών και επιβολή κυρώσεων για πει¬ 
θαρχικά παραπτώματα. 

β. Αξιολόγηση προσωπικού: 

- Καθορισμός απαιτήσεων εργασίας, επιπέδου απόδο¬ 
σης υπαλλήλων και ανάλυση αυτών στο προσωπικό. 

- Παρακολούθηση του έργου που εκτελεί το προσωπι¬ 
κό. 

- Αξιολόγηση της απόδοσης σε σύγκριση με τα πρότυ¬ 
πα που τίθενται κάθε φορά και συζήτηση με το προσωπι¬ 
κό των αποτελεσμάτων αξιολόγησης. 

γ. Συντονισμός ενεργειών των τμημάτων και εναρμόνι¬ 
ση προσπαθειών τους μέσα στο ευρύτερο πλαίσιο των 
σκοπών της Διεύθυνσης. 

δ. Προγραμματισμός Εργασίας: 

- Καθιέρωση, μετά από συνεργασία με το προσωπικό, α¬ 
ντικειμενικά επιτεύξιμων στόχων. 

- Ιεράρχηση των εργασιώντης Διεύθυνσης και ανάλυση 
στο προσωπικό των μέτρων πολιτικής της Διεύθυνσης. 

- Βελτίωση μεθόδων εργασίας. 

- Ενημέρωση επί των τεχνολογικών εξελίξεων. 

-Πρόβλεψη, αξιολόγηση μελλοντικών εξελίξεων και λή¬ 
ψη μέτρων για υλοποίηση των προβλέψεων, κατάρτιση 
σχετικών προγραμμάτων δράσης. 

ε. Άσκηση ελέγχου επί των δραστηριοτήτων που ανα¬ 
πτύσσει η Διεύθυνση. 

- Παρακολούθηση των μεθόδων και διαδικασιών που ε¬ 
φαρμόζονται κατά την εκτέλεση της εργασίας. 

- Έλεγχος χρήσεως των καθιερωμένων προτύπων ερ¬ 
γασίας. 

- Αξιολόγηση αποτελεσμάτων από την άποψη του κό¬ 
στους. 

- Έλεγχος της ακρίβειας της παραγόμενης ποσότητας 
εργασίας. 

- Διαπίστωση συμφωνίας αποτελεσμάτων και στόχων 
προγραμματισμού δραστηριοτήτων. Προσαρμογή του 
προγράμματος της οργανικής μονάδας στις περιπτώσεις 
αποκλίσεων. 

- Έλεγχος απόδοσης υφισταμένων και επίβλεψη εκτέ¬ 
λεσης εργασιών, σύμφωνα με το πρόγραμμα. 

στ. Οργάνωση δραστηριοτήτων: 

- Ορθός καταμερισμός της εργασίας που πρέπει να ε- 
κτελεστεί από τους υπαλλήλους. 

- Σωστή μεταβίβαση αρμοδιοτήτων στους υπαλλήλους 
για την άσκηση ορισμένων αρμοδιοτήτων. 

- Σαφής καθορισμός των καθηκόντων και της ευθύνης 
κάθε υπαλλήλου. 

- Μέριμνα για την δημιουργία κατάλληλου εργασιακού 
περιβάλλοντος και την ανάπτυξη στο προσωπικό πνεύμα¬ 
τος ομαδικής εργασίας. 

3. Τα γενικά καθήκοντα του προϊσταμένου του αυτοτε¬ 
λούς Τμήματος Διοίκησης είναι ανάλογα αυτώντης προη¬ 
γούμενης παραγράφου που προβλέπονται για τους προϊ¬ 
σταμένους διευθύνσεων. 

4. Πέρα από τα καθήκοντα της παραγράφου 2, οι προϊ¬ 
στάμενοι ασκούν και ειδικά καθήκοντα, όπως αυτά εξειδι¬ 
κεύονται κατά οικεία οργανική μονάδα στα άρθρα 5 - 9 
του παρόντος. 

Άρθρο 21 

ΚΑΘΗΚΟΝΤΑ ΠΡΟΪΣΤΑΜΕΝΩΝ ΤΜΗΜΑΤΩΝ 
ΚΑΙ ΑΥΤΟΤΕΛΩΝ ΓΡΑΦΕΙΩΝ 

Τα γενικά καθήκοντα των προϊσταμένων των τμημάτων 
και των αυτοτελών γραφείων, συνίστανται στα εξής: 

- Προσδιορισμός των συγκεκριμένων θεμάτων που θα 
χειρίζεται κάθε υπάλληλος. 

- Κατανομή της εργασίας του τμήματος ανάλογα με τις 
αρμοδιότητες, την ειδίκευση, τις γνώσεις και τις ικανότη¬ 
τες κάθε υπαλλήλου. 

- Παροχή οδηγιών στους υπαλλήλους για την εκτέλεση 
των τρεχουσών εργασιών και ενεργός συμμετοχή σ' αυ¬ 
τές, όταν απαιτείται, με σκοπό την υποβοήθηση των υ¬ 
παλλήλων. 

- Έλεγχος της εργασίας των υπαλλήλων ως προς την 
ποιότητα και την ποσότητα. 

- Παρακολούθηση της πορείας των υποθέσεωντου τμή¬ 
ματος και ενημέρωση του προϊσταμένου της διεύθυνσης. 


- Υποβολή προτάσεων για την αποτελεσματικότερη λει¬ 
τουργία της υπηρεσίας. 

- Αμερόληπτη και αντικειμενική αξιολόγηση των υπαλ¬ 
λήλων του τμήματος. 

- Μέριμνα για την τήρηση στατιστικών στοιχείων και άλ¬ 
λων πληροφοριών, για τη δραστηριότητα του τμήματος. 

- Έκδοση πιστοποιητικών ή αντιγράφων γενικά, καθώς 
και βεβαιώσεις για θέματα που είναι δυνατόν να βεβαιω¬ 
θούν από στοιχεία που τηρούνται στην υπηρεσία. 

- Απαντήσεις σε αναφορές πολιτών και έγγραφα υπη¬ 
ρεσιών και νομικών προσώπων σε θέματα για τα οποία έ¬ 
χει λάβει θέση η Υπηρεσία, πλην αναφορών και αιτήσεων 
παραπόνων. 

- Υπογραφή εγγράφων και πράξεων για τα οποία έχει 
μεταβιβασθεί η αρμοδιότητα υπογραφής. 

ΚΕΦΑΛΑΙΟ Ζ' 

ΤΕΛΙΚΕΣ ΔΙΑΤΑΞΕΙΣ 

Άρθρο 22 

ΕΝΙΑΙΟΣ ΟΡΓΑΝΙΣΜΟΣ 

Οι διατάξεις του παρόντος διατάγματος αποτελούν τον 
Οργανισμό, που ισχύει για κάθε Περιφερειακό Σύστημα 
Υγείας (Πε.Σ.Υ.). 

Άρθρο 23 

ΟΡΓΑΝΑ ΔΙΟΙΚΗΣΗΣ - ΣΥΛΛΟΓΙΚΑ ΟΡΓΑΝΑ - ΠΟΡΟΙ 

Τα όργανα διοίκησης κάθε Πε.Σ.Υ., οι αρμοδιότητές 
τους, τα συλλογικά όργανα και η λειτουργία τους καθώς 
και οι πόροι του, ορίζονται στα άρθρα 2, 3 και 4 του Ν. 
2889/2001. 

Για την έγκριση και την εκτέλεση του προϋπολογισμού 
της Κεντρικής Υπηρεσίας του Π.ε.Σ.Υ., του ενιαίου προϋ¬ 
πολογισμού των αποκεντρωμένων μονάδων του, των τυ¬ 
χόν τροποποιήσεων καθώς και του ισολογισμού - απολο¬ 
γισμού αυτών, θα έχουν εφαρμογή οι διατάξεις του Ν. 
2362/95 και του Ν.Δ. 496/74, όπως έχει τροποποιηθεί και 
συμπληρωθεί μεταγενέστερα, οι δε δαπάνες αυτών θα υ- 
πόκεινται σε προληπτικό έλεγχο από το Ελεγκτικό Συνέ¬ 
δριο. 

Άρθρο 24 
ΕΝΑΡΞΗ ΙΣΧΥΟΣ 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 




3382 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ (Π.Σ.Υ.Μ) 

ΣΕ ΘΕΣΕΙΣ ΠΡΟΣΩΠΙΚΟΥ ΠΕ.Σ.Υ. 

Οι Υπηρεσίες και οι κλάδοι αναφέρονται μετά στοιχεία της συντομογραφίας όπως περιγράφεται στα επί μέρους άρ¬ 
θρα του Οργανισμού. 

Η σύνθεση του προσωπικού κάθε υπηρεσιακής μονάδας μπορεί να τροποποιείται για την αντιμετώπιση αναγκών, που 
προκύπτουν κυρίως από την ανάπτυξη νέων δραστηριοτήτων και αρμοδιοτήτων ή την εκτέλεση ειδικών εργασιών της 
υπηρεσιακής μονάδας. 

ΓΕΝΙΚΗ ΔΙΕΥΘΥΝΣΗ Πε.Σ.Υ: Δύο (2) θέσεις της κατηγορίας ΕΙΔΙΚΩΝ ΘΕΣΕΩΝ 

ΙΣΤΙΣ ΑΝΩΤΕΡΩ ΘΕΣΕΙΣ ΠΡΟΣΤΙΘΕΤΑΙ 

ΜΙΑ (1) ΘΕΣΗ ΔΙΕΥΘΥΝΤΟΥ ΠΟΥ 

Στον Υπουργό Υγείας και Πρόνοιας αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ.ΤΖΑΝΗΣ Γ. ΔΡΥΣ 


ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ 

